alexandrainst/scandi-wiki huggingface dataset:
Beit Liqya

Beit Liqya (arabisk بيت لقيا) er ein palestinsk by som ligg i Ramallah og al-Bireh guvernement nord på Vestbreidda, 21 kilometer sørvest for Ramallah. I følgje Palestinsk statistisk sentralbyrå hadde han eit folketal på kring 7 710 i 2007.

Historie
Beit Liqya, vart som resten av Palestina, ein del av Det osmanske riket in1517, og i 1557 vart inntekter frå landsbyen gjeven til ein ny waqf i Hasseki Sultan Imaret i Jerusalem, oppretta av hasseki Hurrem Sultan (Roxelana), kona til Suleiman den store.

Den franske oppdagaren Victor Guérin vitja landsbyen i 1863, og estimerte at han hadde kring 500 innbyggjarar. Han nemnte òg ein wali for ein sjeik Abou Ismail. I 1883 skildra Palestine Exploration Fund i Survey of Western Palestine Beit Likia som ein «liten landsby langs hovudvegen ved foten av åsane, forsynt av cisterner. Det ligg eldgamle tufter mellom husa.»

I ei folketeljing i 1922 utført av Dei britiske mandatstyresmaktene hadde hadde Beit Leqia eit folketal på 739, alle muslimar, dette auka i folketeljinga i 1931, då Beit Liqya hadde 209 busette hus og eit folketal på 858, framleis alle muslimar.

I 1945 var folketalet 1 040, alle arabarar, medan det samla landarealet var 14 358 mål, i følgje ei offisiell landmåling. Av dette var 1 918  for plantasjar og irrigert land, 6 469 for korn, medan 39 mål var klassifisert som utbygde område.

Kjelder

Denne artikkelen bygger på «Beit Liqya» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Bayt Liqya

Byar på Vestbreidda
Ramallah og al-Bireh guvernement
Bir Zeit

Birzeit (arabisk بيرزيت), òg Bir Zeit, er ein palestinsk by nord for Ramallah sentralt på Vestbreidda. Folketalet i 2007 var 4 529. Birzeit er ein hovudsakleg kristen by og her ligg Birzeit universitet.

Historie
Birzeit er datert attende til bysantinsk tid og tidlegare.

Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister under namnet Bir Zayt, som ein del av Jabal Quds nahiya i Quds liwa. Han hadde eit folketal på 26 hushaldningar, alle muslimar. Innbyggjarane i landsbyen betalte skatt for kveite, bygg, oliventre, vindruer, frukttre, og geiter og/eller bikubar.

Den franske oppdagaren Victor Guérin vitja landsbyen i juli 1863. Han estimerte eit folketal på 1 800 innbyggjarar, av dei var 140 latinske katolikkar, medan dei andre var «skismatiske grekarar» og muslimar. Det katolske soknet vart styrt av ein ung fransk missjonær, fader Joly. Hagane voks godt og jordsmonnet var naturleg frodig. Her var rikt på vindruer, fiken og pærer. Han merka seg òg vakre valnøttre.

I 1882 skildra Palestine Exploration Fund i Survey of Western Palestine Bir Zeit som «ein kristen, mellomstor landsby, med ei gresk kyrkje og ei latinsk kyrkje, ein brunn i nord og oliven i området rundt.» Det raude taket på den latinske kyrkja vart sagt å stå ut i landskapet.

I ei folketeljing i 1922 utført av Dei britiske mandatstyresmaktene hadde hadde landsbyen, kalla Bair Zait, eit folketal på 896; 119 var muslimar og 777 kristne, medan han i folketeljinga i 1931 hadde 251 busette hus og eit samla folketal på 1233; 362 muslimar og 871 kristne. 

I 1945 var folketalet 1 560, alle arabarar, medan det samla landarealet var 14 088 mål, i følgje ei offisiell landmåling. Av dette var 6 908 for plantasjar og irrigert land, 2 414 for korn, medan 402 mål var klassifisert som utbygde område.

Kjelder
Denne artikkelen bygger på «Bir Zeit» frå ,  den 22. september 2015. 
 oppgav desse kjeldene: 
''

Bakgrunnsstoff
 Velkomen til Bir Zeit

Palestinske kristne busetnader
Byar på Vestbreidda
Deir Dibwan

Deir Dibwan (arabisk دير دبوان) er ein palestinsk by i Ramallah og al-Bireh guvernement, sentralt på Vestbreidda 7 kilometer aust for Ramallah. I følgje Palestinsk statistisk sentralbyrå hadde byen eit folketal på kring 5 252 innbyggjarar i 2006. Deir Dibwan vart bygd nær ruinane av Et-Tell.

Namn
Ordet Deir tyder kloster (kyrkje eller tempel) og ordet dibwan kjem frå namnet på «divan» eller eit råd. Han har òg blitt kalla Deir Dubwan, der Dubwan er eit eigennamn.

Historie
Et-Tell er ein haug som ligg like vest for landsbyen.

Seint i osmansk tid, i 1838, skildra den amerikanske vitskapsmannen Edward Robinson Deir Dibwan som  «forholdsvis velståande» og det vart produsert store mengder fiken.

Den franske oppdagaren Victor Guérin vitja landsbyen i juli 1863, og estimerte at han hadde 500 innbyggjarar, liggjande på ei steinete slette. Det høgaste punktet på sletta var dekt av ruinane av eit gammalt bygg, som folk kalla Ed-Deir (klosteret). Han noterte òg fleire cisterner hogde ut i berget, som han meinte var datert til antikken. 

I 1883 skildra Palestine Exploration Fund i Survey of Western Palestine Deir Diwan som ein «stor og velhalden steinlandsby, på flatt lende med ein kupert dal i nord og ope lende i sør. Det ligg nokre få oliventre kring staden. Ein del av innbyggjarane er kristne.»

I ei folketeljing i 1922 utført av Dei britiske mandatstyresmaktene hadde landsbyen, kalla Dair Dilwan, eit folketal på 1 382, alle muslimar, medan han i folketeljinga i 1931 hadde 384 busette hus og eit folketal på 1688, framleis alle muslimar.  

I 1945 var folketalet 2 080, alle arabarar, medan det samla landarealet var 73 332 mål, i følgje ei offisiell landmåling. Av dette var 5 052 for plantasjar og irrigert land, 10 695 for korn, medan 164 mål var klassifisert som utbygde område.

Kjelder 
Denne artikkelen bygger på «Deir Dibwan» frå ,  den 22. september 2015. 
 oppgav desse kjeldene:

Bakgrunnsstoff
Offisiell nettstad 
 Velkomen til Dayr Dibwan

Byar på Vestbreidda
Ramallah og al-Bireh guvernement
Al-Mazra'a ash-Sharqiya

al-Mazra'a ash-Sharqiya (arabisk المزرعه الشرقيّه) er ein palestinsk by i Ramallah og al-Bireh guvernement, 15 kilometer nordaust for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 4 495 innbyggjarar i 2007.

Det ligg mange store herskapshus i byen, noko som gjorde at BBC kalla han Vestbreidda sitt svar på Miami.

Kjelder

Denne artikkelen bygger på «Al-Mazra'a ash-Sharqiya» frå ,  den 22. september 2015. 
 oppgav desse kjeldene:

Bakgrunnsstoff
Velkomen til al-Mazra'a al-Sharqiya

Mazra'a ash-Sharqiya
Ramallah og al-Bireh guvernement
Ni'lin

Ni'lin (arabisk نعلين) er ein palestinsk by i Ramallah og al-Bireh guvernement, sentralt på Vestbreidda, 17 km vest for Ramallah. Ni'lin ligg kring 3 km aust for våpenkvilelinja frå 1949 (den grøne linja) og grensa til Deir Qaddis, dei israelske busetjingane Nili og Na'ale i nordaust, landsbyen al-Midya og Modi'in Illit (Kiryat Sefer) i sør, Budrus (4 km) og Qibya (5 km) i nordvest. Det samle landarealet til kommunen kring 14 800 mål og av dette er 660 urbant.

Dei fleste innbyggjarane livnærer seg av jordbruk og før den andre Intifada, hadde mange jobbar i anleggsverksemda i Israel. I følgje Palestinsk statistisk sentralbyrå hadde byen eit folketal på kring 4 750 innbyggjarar i 2006.

Han ligg 262 meter over havet og har milde vintrar og varme, tørre somrar med dagtemperaturar i snitt over 32 °C.

Historie
I 1596 stod Ni'lin oppført i osmansk skatteregister som ein del av Ramla nahiya i Gaza liwa. Han hadde eit folketal på 72 hushaldningar, alle muslimar, og betalte skatt for kveite, bygg, sommaravlingar, oliventre, frukttre, geiter og/eller bikubar, og ei presse for oliven eller druer.

I 1882 skildra Palestine Exploration Fund i Survey of Western Palestine Ni'lin (kalla N'alin) som ein «stor landsby i høgt lende, omgjeve av oliven, med vassforsyning frå cisterner.»

I folketeljinga i 1922, utført av Dei britiske mandatstyresmaktene, hadde landsbyen (kalla Na'lin) eit folketal på 1 160, alle muslimar, medan han i folketeljinga i 1931 hadde 1249 innbyggjarar, av dette éin kristen og resten muslimar, i 299 busette hus.

I 1945 var folketalet i Ni'lin 1 420, alle arabarar, som eigde 15 875 mål land i følgje ei offisiell landmåling. Av dette var 5 921 mål var plantasjar og irrigert land, 3 053 mål vart nytta for korn, medan 29 mål var utbygd (urbant) land.

Kjelder
Denne artikkelen bygger på «Ni'lin» frå ,  den 22. september 2015. 
 oppgav desse kjeldene:

Bakgrunnsstoff
Ni`lin på Palestinaremembered.com

Ramallah og al-Bireh guvernement
Byar på Vestbreidda
Silwad

Silwad (arabisk سلواد, hebraisk skrift סילואד) er ein palestinsk by som ligg 12 kilometer nordaust for Ramallah, kring 5 km frå hovudvegen Nablus-Jerusalem. Silwad ligg 860 meter over havet. I følgje Palestinsk statistisk sentralbyrå (PCBS) hadde byen eit folketal på 6 123 innbyggjarar i 2007. 

Staden har middelhavsklima modererat av fjellandskapet. Vintrane er kalde og fuktige, og det kjem nokre dagar med snø kvart år. Årsmiddelnedbøren er på kring 750 millimeter. Somrane er tørre og milde.

Demografi
I folketeljinga i 1931 hadde Silwad 380 busette hus og eit folketal på 1631 muslimar og fire kristne.

Kjelder
Denne artikkelen bygger på «Silwad» frå ,  den 22. september 2015.

Bakgrunnsstoff
Silwad.com

Byar på Vestbreidda
Ramallah og al-Bireh guvernement
Turmus Ayya

Turmus Ayya (arabisk ترمسعيّا, hebraisk skrift תורמוס עיא) er ein palestinsk by som ligg i Ramallah og al-Bireh guvernement på Vestbreidda. I området rundt ligg landsbyane Sinjil (سنجل), Khirbet Abu Falah (خربة ابو فلاح) og den israelske busetjinga Shilo. I følgje Palestinsk statistisk sentralbyrå (PCBS) hadde han eit folketal på 3 736 i 2007.

Geografi

Turmus Ayya ligg 22 km nordaust for byen Ramallah. Han dekkjer kring 18 kvadratkilometer og ligg 720 moh. Han er den nordlegaste byen i Ramallah-distriktet. Turmus Ayya har same klima som resten av det sentrale Vestbreidda, med regn om vinteren, og tørre, varme somrar.

Historie
I 1596 var Turmus Ayya oppført i osmanske skattelister som ein del av Quds nahiya i Quds liwa. Han hadde eit folketal på 43 hushaldningar, alle muslimar, og betalte skatt for kveite, bygg, oliventre, vindruer, frukttre, geiter og/eller bikubar.

Den franske oppdagaren Victor Guérin vitja landsbyen i 1870, og fann her eldgamle cisterner, hus bygde av tilskjerte steinar, ein øydelagd overliggar med ein krans inngravert og fragment av ei søyle. Han skreiv vidare at landsbyen hadde kring 700 innbyggjarar, og vart styrt av to sjeikar og delt inn i to forskjellige område. Somme av dei gamle cisternene var nesten tørre, og kvinnene måtte hente vatn anten frå Ain Siloun eller Ain Sindjel.  

Palestine Exploration Fund skildra i Survey of Western Palestine i 1882 Turmus 'Aya som «ein landsby på ei låg høgd, med ei frodig slette, og ei kjelde i sør. Landsbyen er mellomstor, og omgjeve av frukttre.	I sør, ved foten av høgda, ligg ein i augefallande kvit kuppel over den heilage staden.»

I folketeljinga i 1922, utført av Dei britiske mandatstyresmaktene, hadde Turmus Ayya eit folketal på 707, alle muslimar, medan han i folketeljinga i 1931 hadde 185 busette hus og eit folketal på 717, alle muslimar, utanom éi kristen kvinne.

I 1945 var folketalet 960, alle arabarar, medan det samla landarealet var 17 611 mål, i følgje ei offisiell landmåling. Av dette var 3 665  for plantasjar og irrigert land, 7 357 for korn, medan 54 mål var klassifisert som utbygde område.

Kjelder
Denne artikkelen bygger på «Turmus Ayya» frå ,  den 22. september 2015. 
 oppgav desse kjeldene: 

 
  

''

Bakgrunnsstoff
 Velkomen til Turmus 'Ayya

Byar på Vestbreidda
Ramallah og al-Bireh guvernement
Al-Zaitounah

Al-Zaitounah (arabisk الزيتونة, tyder «Olivenen») er ein palestinsk by i Ramallah og al-Bireh guvernement. Han vart grunnlagd i 2005 då landsbyane Abu Shukheidim og al-Mazra'a al-Qibliya vart slått saman. I 2007 var folketalet i al-Zaitounah på 6 190, i følgje Palestinsk statistisk sentralbyrå (PCBS).

Kjelder
Denne artikkelen bygger på «Al-Zaitounah» frå ,  den 22. september 2015. 
 oppgav desse kjeldene:

Bakgrunnsstoff
Offisiell nettstad  
 Velkomen til Abu Shukheidim

Byar på Vestbreidda
Al-Ittihad i Ramallah

Al-Ittihad (arabisk الاتحاد tyder «Unionen») er ein palestinsk by i Ramallah og al-Bireh guvernement, skapt i 1997 då tre mindre byar vart slått saman. Desse var Beitillu, Deir 'Ammar og Jammala.  I følgje Palestinsk statistisk sentralbyrå hadde han eit folketal på kring 6 803 i 2007.

Beitillu

 Beitillu (arabisk بيتللو) er ein palestinsk by som ligg i Ramallah og al-Bireh guvernement nord på Vestbreidda, 19 kilometer nordvest for Ramallah. I følgje Palestinsk statistisk sentralbyrå hadde han eit folketal på kring 3 083 i 2006

Deir 'Ammar

Deir 'Ammar (arabisk دير عمار) er ein palestinsk by i Ramallah og al-Bireh guvernement, 17 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 2 414 innbyggjarar i 2006.

Jammala
Jammala (arabisk جمّالا) er ein palestinsk by i Ramallah og al-Bireh guvernement, 18 kilometer nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1 453 innbyggjarar i 2006.

Kjelder
Denne artikkelen bygger på «Al-Ittihad, Ramallah» frå ,  den 22. september 2015. 
 oppgav desse kjeldene:

Bakgrunnsstoff
Offisiell nettstad 

Byar på Vestbreidda
Ramallah og al-Bireh guvernement
Kharbatha al-Misbah

Kharbatha al-Misbah (arabisk خربثا المصباح) er ein palestinsk by sentralt på Vestbreidda, 15 km vest for Ramallah i Ramallah og al-Bireh guvernement. I følgje Palestinsk statistisk sentralbyrå hadde byen eit folketal på 5 211 i 2007. I nærleiken ligg Beit Liqya i sør og Beit Ur at-Tahta i aust. Han vart styrt som ein landsbykommune.

Historie
I 1883 skildra «Survey of Western Palestina» landsbyen, som då vart kalla Khurbetha ibn es Seba, som  «ein liten landsby på ein rygg, med ein brunn i aust.»

I folketeljinga i 1922, utført av Dei britiske mandatstyresmaktene hadde Kherbet al-Mesbah  eit folketal på 369, alle muslimar.   I folketeljinga i 1931 hadde dette auka til 488, framleis alle muslimar, i 121 busette hus.

I 1945 var folketalet i Khirbat el Misbah 600, alle arabarar, som eigde 4 438 mål land i følgje ei offisiell landmåling. 1 026 mål var plantasjar og irrigert land, 2 133 nytta for korn, medan 25 mål var utbygd (urbant) land.

Det ligg to moskéar i byen: Omri-moskeen og al-Kawthar-moskeen. Den førstenemnde vart bygd over ruinane av ei eldgammal kyrkje og renovert i 1965. Innafor kommunegrensa ligg eldgamle romerske graver og jødiske synagoger.

Kjelder
Denne artikkelen bygger på «Kharbatha al-Misbah» frå ,  den 22. september 2015. 
 oppgav desse kjeldene:

Bakgrunnsstoff
Velkommen til Kh. al-Misbah
 Bilete

Landsbyar på Vestbreidda
Deir Jarir

Deir Jarir (arabisk دير جرير) er ein palestinsk jordbruksby i Ramallah og al-Bireh guvernement, sentralt på Vestbreidda, 11 kilometer nordaust for Ramallah. Han ligg på ein åstopp oppom Jordandalen i ei høgd på 900 meter over havet. I følgje Palestinsk statistisk sentralbyrå (PCBS) hadde Deir Jarir eit folketal på kring 3 986 innbyggjarar i 2006.

Historie
Namnet tyder Jerir-klosteret eller Jerir-huset, kalla opp etter den arabiske diktaren Jarir.

I 1596 stod landsbyen oppført (med namnet Dar Jarir) i osmanske skattelister som ein del av Quds nahiya i Quds liwa. Han hadde eit folketal på 23 hushaldningar, alle muslimar. Skattar vart betalte for kveite, bygg, oliven, vindruer, frukttre, tilfeldige inntekter, geiter og/eller bikubar.

Den franske oppdagaren Victor Guérin vitja landsbyen i 1860-åra, og estimerte at han hadde kring 200 innbyggjarar. I 1882 skildra Palestine Exploration Fund i Survey of Western Palestine Dar Jerir som «ein mellomstor landsby, med gamle graver i sør, og ei kjelde i vest; nokre få oliventre på same side.»

I folketeljinga i 1922, utført av Dei britiske mandatstyresmaktene hadde landsbyen, då kalla Dair Ijreer, eit folketal på 739, alle  muslimar.  I folketeljinga i 1931 var folketalet i Deir Jarir 847, framleis berre muslimar, i 172 busette hus.

I 1945 var folketalet i Deir Jarir 1 080, alle arabarar, som eigde 33 161 mål land i følgje ei offisiell landmåling. 3 091 mål var plantasjar og irrigert land, 6 499 nytta for korn, medan 40 mål var utbygd (urbant) land.

Kjelder
Denne artikkelen bygger på «Deir Jarir» frå ,  den 22. september 2015. 
 oppgav desse kjeldene:

Bakgrunnsstoff
 Foto
Velkomen til Dayr Jarir

Landsbyar på Vestbreidda
Aboud

Aboud eller 'Abud (arabisk عابود, `Ābūd) er ein palestinsk landsby i Ramallah og al-Bireh guvernement, sentralt på Vestbreidda, Dei palestinske territoria, kring 22 kilometer nordvest for Ramallah og 30 kilometer nord for Jerusalem. Andre byar i nærleiken er al-Lubban i nordaust og Bani Zeid i nordvest. Folkesetnaden i Aboud er hovudsakleg kristne. I følgje Palestinsk statistisk sentralbyrå hadde landsbyen eit folketal på kring 2 084 innbyggjarar i 2007. Nær landsbyen ligg mange naturlege kjelder som er kjelda til Yarkonelva.

Historie 
Her finst spor etter romarar, bysantinarar, krossfararar, ajjubidane, mamelukkane og osmanarane. I krossfarartida vart han kalla Casale Santa Maria. I 1225 skreiv Yaqut al-Hamawi om Aboud at han var ein «liten by i Filastin-provinsen, nær Jerusalem. Namnet er hebraisk, og har vorte arabifisert.» Den arabiske historikaren al-Maqrizi nemnte staden på 1300-talet.

Osmansk tid
Han var oppført i osmanske skattelister som ein del av Ramla nahiya i Gaza sanjak. 

I 1596 hadde han eit folketal på 19 kristne hushaldningar og 16 muslimske hushaldningar, og betalte skatt for kveite, bygg, og andre varer. Han vart seinare ein del av provinsen Bani Zeid.

I 1870 vitja den franske oppdagaren Victor Guérin Aboud og estimerte at han hadde kring 800 innbyggjarar, halvparten  «skismatiske gerkarar» og halvparten muslimar.

I 1882 skildra Palestine Exploration Fund i «Survey of Western Palestine» landsbyen som «ein stor og blømande kristen landsby, i stein, og nesten alle husa er merka med ein raudfarga kross», med eit folketal på 400 ortodokse kristne og 100 muslimar.

Det britiske mandatet
I folketeljinga i 1922 hadde Aboud eit folketal på 754, 402 kristne og 352 muslim.  I folketeljinga i 1931 hadde folketalet auka til 910, 470 kristne og 440 muslimar, i 215 hus.

I 1945 var folketalet 1 080, alle arabarar, medan det samla landarealet var 15 007 mål, i følgje ei offisiell landmåling. Av dette var 4 843 for plantasjar og irrigert land, 1 905 for korn, medan 55 mål var klassifisert som utbygde område.

Kjelder 
Denne artikkelen bygger på «Aboud» frå ,  den 22. september 2015. 
 oppgav desse kjeldene: 

  (p. 166 ff )
 (s. 302-03, 305, 347)
  
   (p. 128 -134 )
 
  
 
, London,
  

  (s. 17 - 23  )  
  (RRH, s. 113, No. 433), (RRH, s. 137-138, No. 518), (RRH, s. 145, No. 547), ( RRH, s. 258-260, No. 983)
  (RRH Ad, s. 28, No. 458a)

Bakgrunnsstoff
Velkomen til 'Abud
Områdefoto

Palestinske kristne busetnader
Landsbyar på Vestbreidda
Abu Qash

Abu Qash (arabisk ابو قش) er ein palestinsk by som ligg i Ramallah og al-Bireh guvernement nord på Vestbreidda, 6 km nord for Ramallah og 1 km sør for Birzeit universitet. I følgje Palestinsk statistisk sentralbyrå hadde han eit folketal på kring 1 404 i 2007.

Kjelder
Denne artikkelen bygger på «Abu Qash» frå ,  den 22. september 2015. 
 oppgav desse kjeldene:

Landsbyar på Vestbreidda
Ramallah og al-Bireh guvernement
Surda i Ramallah

Surda (arabisk سرده) er ein palestinsk by i Ramallah og al-Bireh guvernement, 6 kilometer nordaust for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1 031 innbyggjarar i 2007.

Kjelder
Denne artikkelen bygger på «Surda, Ramallah» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Surda

Landsbyar på Vestbreidda
Ramallah og al-Bireh guvernement
Ras Karkar

Ras Karkar (arabisk رأس كركر) er ein palestinsk landsby i Ramallah og al-Bireh guvernement, 11 km nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1 663 innbyggjarar i 2007.

Det ligg ei borg øvst i landsbyen, som òg vert kalla Ras Ibn Samhan. Borga ligg på ei høg, bratt klippe omgjeve av kaktusar.

Kjelder
Denne artikkelen bygger på «Ras Karkar» frå ,  den 22. september 2015. 
 oppgav desse kjeldene:

Bakgrunnsstoff
 Throne Villages , med Ibn Sahman Castle, Ras Karkar, RIWAQ

Landsbyar på Vestbreidda
Ramallah og al-Bireh guvernement
Yabrud i Ramallah

Yabrud (arabisk يبرود) er ein palestinsk landsby i Ramallah og al-Bireh guvernement, sentralt på Vestbreidda. Han ligg kring 13 km nordaust for byen Ramallah i ei høgd på 790 moh. I følgje Palestinsk statistisk sentralbyrå (PCBS) i 2007 hadde byen eit folketal på 644.

Kjelder

Denne artikkelen bygger på «Yabrud, Ramallah» frå ,  den 22. september 2015. 
 oppgav desse kjeldene:
, (p. 550)

Landsbyar på Vestbreidda
Am'ari

al-Am'ari flyktningleir (arabisk مخيّم الأمعري) er ein palestinsk flyktningleir i Ramallah og al-Bireh guvernement, 2 kilometer sør for Ramallah sentralt på Vestbreidda. I følgje Palestinsk statistisk sentralbyrå (PCBS) hadde leiren eit folketal på 5 719 innbyggjarar i 2006. al-Am'ari-leieren har 10 377 registrerte flyktningar. Leiren vart grunnlagd i 1949 på 90 mål innan kommunegrensa til al-Bireh. I 1957 var alle telta i leiren erstatta av skur av sememntblokker. Som det meste av leiarane på Vestbreidda, lid Amari av overfolking og dårlege sanitære forhold. Leiren vert styrt av Den palestinske sjølvstyresmakta. Flyktningleiren har to skular, ein for gutar med 1250 elevar, og ein for jenter med 970 elevar.

Fotballaget til leiren har vunne den palestinske fotballmeisterskapen fleire gonger og har representert Palestina både regional og internasjonalt.

Kjelder
Denne artikkelen bygger på «Al-Am'ari Refugee Camp» frå ,  den 22. september 2015. 
 oppgav desse kjeldene:

Bakgrunnsstoff
  Am'ari flyktningleir, UNWRA

Ramallah og al-Bireh guvernement
Busetnader grunnlagde i 1949
1949 i Israel
Palestinske flyktningleirar på Vestbreidda
Deir 'Ammar-leiren

Deir Ammar (arabisk مخيّم دير عمّار) er ein palestinsk flyktningleir i Ramallah og al-Bireh guvernement, 30 km nordvest for Ramallah nord på Vestbreidda. I følgje Palestinsk statistisk sentralbyrå (PCBS) hadde leiren eit folketal på 2 229 innbyggjarar i 2006. 

Deir Ammar-leiren vart grunnlagd i 1949 på eit område som høyrte til landsbyen Deir Ammar. Til gjengjeld yter installasjonane til UNRWA òg tenester for landsbybuarane, som ikkje er flyktningar. Leiren er under felles israelske/palestinsk kontroll i «Område B». Flyktningleiren har to skular, ein guteskule med 680 elevar, og ein jenteskule med 735 elevar.

Kjelder
Denne artikkelen bygger på «Deir 'Ammar (camp)» frå ,  den 22. september 2015. 
 oppgav desse kjeldene:

Bakgrunnsstoff
Deir 'Ammar, artiklar frå UNWRA

Ramallah og al-Bireh guvernement
Busetnader grunnlagde i 1949
1949 i Israel
Palestinske flyktningleirar på Vestbreidda
Jalazone

Jalazone (arabisk مخيّم الجلزون) er ein palestinsk flyktningleir i Ramallah og al-Bireh guvernement,  7 km nord for Ramallah og like ved landsbyen Jifna i nord, Deir Dibwan i aust, Bir Zeit i vest og den israelske busetjinga Beit El i søraust. I følgje Palestinsk statistisk sentralbyrå (PCBS) hadde Jalazone eit folketal på kring 8 700 innbyggjarar i 2006.

Historie
Jalazone vart grunnlagd i 1949 på 253 mål land, som følgje av palestinsk utvandring etter den arabisk-israelske krigen i 1948. Som alle offisielle flyktningleirar på Vestbreidda, leigde SNs hjelpeorganisasjon (UNRWA) landet frå Jordan. Det meste av området var statseigd før kjøpet, medan resten høyrte til forskjellige landsbyar i nærleiken. Etter Osloavtalen mellom Den palestinske sjølvstyresmakta (PNA) og Israel, vart styret av Jalazone overført til PNA medan Israel framleis hadde tryggleiksansvaret. UNRWA yter òg tenester i leiren.

Kjelder
Denne artikkelen bygger på «Jalazone» frå ,  den 22. september 2015. 
 oppgav desse kjeldene:

Bakgrunnsstoff
Jalazone og Jalazone-leiren, artiklar frå UNWRA

Busetnader grunnlagde i 1949
1949 i Israel
Palestinske flyktningleirar på Vestbreidda
Ramallah og al-Bireh guvernement